Umid Ahmadjonov ortidan Omon G‘ofurov ham iste’foga chiqdi

O‘zbekiston Professional futbol ligasiga rahbarlik qilib kelayotgan Omon G‘ofurov iste’foga chiqdi. Bu haqda tashkilotning rasmiy saytida xabar berildi.

Tashkilot xabarida ta’kidlanishicha, Omon G‘ofurov boshqa ishga o‘tayotganligi sababli ishdan bo‘shash haqida o‘zi ariza yozgan. Qayd etish joiz, G‘ofurov Professional futbol ligasiga 2017-yilning 10-oktabridan buyon rahbarilik qilib kelayotgan edi.
Eslatib o‘tamiz, avvalroq O‘zbekiston futbol assotsiatsiyasi birinchi vitse-prezidenti Umid Ahmadjonov iste’foga chiqqani haqida xabar berilgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!